OpenLLM-France/wikimedia huggingface dataset:
# Matsue

Matsue (松江市, Matsue-shi) és la capital de la prefectura de Shimane, a la regió de Chūgoku, illa de Honshu, al Japó. És un important centre comercial, un punt d'encreuament de rutes de comunicació terrestres i aquàtiques.
És anomenada la ciutat de l'aigua, ja que s'hi troba el llac Shinji, el setè llac més gran del Japó. També prop d'aquesta ciutat es troba el Izumo Taisha, considerat el santuari Shinto més antic i un dels més importants al Japó.
La ciutat de Matsue va ser fundada l'1 d'abril de 1889; posteriorment el 31 de març de 2005 els pobles de Kashima, Mihonoseki, Shimane, Shinji, Tamayo i Yatsuka i la vila de Yakumo del districte de Yatsuka es fusionen amb la ciutat de Matsue.
Dins de la ciutat es troba el Castell Matsue, un dels pocs castells medievals que roman dempeus.
També en aquesta ciutat va romandre l'autor Lafcadio Hearn entre 1890 i 1891; la seva casa és ara un museu biogràfic i lloc turístic de la ciutat.

## Ciutats agermanades

* Hangzhou, República Popular de la Xina
* Nova Orleans, Estats Units
* Dublín, Irlanda
* Yinchuan, República Popular de la Xina
* Jinju, Corea del Sud
* Jilin, República Popular de la Xina

## Referències

* ↑ «Matsue». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Pàgina oficial de la ciutat Arxivat 2018-01-25 a Wayback Machine. (en japonès)
* Pàgina oficial de turisme Arxivat 2007-10-09 a Wayback Machine. (en anglès)
# Matsumoto (ciutat)

Matsumoto (松本市, Matsumoto-shi) és una ciutat localitzada a la prefectura de Nagano, Japó. Matsumoto és designada com una ciutat especial.

## Història

La ciutat ha estat governada entre els segles XIV i XV pel clan Ogasawara fins que van perdre contra el clan Ishikawa el segle xvi. Va ser un municipi l'1 de maig de 1907.
En la nit del 27 al 28 juny de 1994, la secta Aum Shinrikyo, va cometre un atac amb gas sarín en la ciutat, matant a vuit persones i 200 altres intoxicants.

## Enllaços externs

* Web oficial de la ciutat(japonès)(anglès)
# Michal Kadlec

Michal Kadlec (Vyškov, 13 de desembre de 1984) és un futbolista txec. Juga de defensa.

## Trajectòria

Michal Kadlec, fill de l'exfutbolista internacional txec Miroslav Kadlec, va començar la seva carrera professional en el 1. FC Slovácko, equip de la Segona divisió txeca.
Al desembre de 2004 es marxa a jugar al Sparta Praga, amb el qual debuta en la Gambrinus lliga. En aquest club, en la seva primera temporada, es va proclamar campió de Lliga. També ha aconseguit la Copa de la República Txeca en dues ocasions.
El 2008 es marxa en qualitat de cedit al Bayer Leverkusen alemany. Debuta en la Bundesliga en la quarta jornada, en la derrota (2-3) contra el Hamburg SV.

## Internacional

Ha estat internacional amb la Selecció de futbol de la República Txeca en 5 ocasions. El seu debut com a internacional es va produir el 17 de novembre de 2007 en un partit contra Eslovàquia (3-1).
Va ser convocat per participar en l'Eurocopa d'Àustria i Suïssa de 2008, on va jugar uns minuts contra Turquia.

## Clubs

| Club | País | Any |
| 1. FC Slovácko | Txèquia | 2001-2004 |
| AC Sparta Praga | Txèquia | 2004-2008 |
| Bayer Leverkusen | Alemanya | 2008 - 2013 |
| Fenerbahce | Turquia | 2013 - actual |

## Palmarès
### Campionats nacionals

| Títol | Club | País | Any |
| Gambrinus lliga | AC Sparta Praga | República Txeca | 2005 |
| Copa de la República Txeca | AC Sparta Praga | República Txeca | 2006 |
| Copa de la República Txeca | AC Sparta Praga | República Txeca | 2007 |

## Referències

* ↑ «Michal Kadlec odchází na hostování do Leverkusenu». Arxivat de l'original el 2008-09-06. [Consulta: 10 juliol 2016].

## Enllaços externs

* Fitxa de Kadlec (www.fussballdaten.de) (en alemany)
# Mendozita

La mendozita és un mineral de la classe dels sulfats. Rep el nom de la seva localitat tipus: San Juan, prop de Mendoza.

## Característiques

La mendozita és un sulfat de fórmula química NaAl(SO₄)₂·11H₂O. Cristal·litza en el sistema monoclínic en masses fibroses. La seva duresa a l'escala de Mohs és 3.
Segons la classificació de Nickel-Strunz, la mendozita pertany a «07.C - Sulfats (selenats, etc.) sense anions addicionals, amb H₂O, amb cations de mida mitjana i grans» juntament amb els següents minerals: krausita, tamarugita, kalinita, lonecreekita, alum-(K), alum-(Na), tschermigita, lanmuchangita, voltaïta, zincovoltaïta, pertlikita, amoniomagnesiovoltaïta, kröhnkita, ferrinatrita, goldichita, löweïta, blödita, niquelblödita, changoïta, zincblödita, leonita, mereiterita, boussingaultita, cianocroïta, mohrita, niquelboussingaultita, picromerita, polihalita, leightonita, amarillita, konyaïta i wattevil·lita.

## Formació i jaciments

La mendozita es forma de manera poc freqüent per oxidació de pirita en reacció amb argiles; també pot apareixen en fumaroles volcàniques. Va ser descoberta a San Juan, Mendoza, a l'Argentina, on també s'ha descrita a Valle del Cura, a San Juan. També ha estat descrita a Alemanya, el Canadà, Eslovàquia, els Estats Units, Hongria, Itàlia, Nova Zelanda, Nicaragua, Noruega, el Senegal i Xile. Sol trobar-se associada a tamarugita.

## Referències

* 1 2 «Mendozite» (en anglès). Mindat. [Consulta: 22 juliol 2017].
* ↑ «Mendozite» (en anglès). Handbook of Mineralogy. Arxivat de l'original el 3 de març 2016. [Consulta: 22 juliol 2017].
# Menesteu

Menesteu és el nom dels següents personatges:
* Menesteu (377 aC- abans del 325 aC), fill d'Ifícrates, general atenenc.
* Menesteu (1204–1181 aC, o 1213–1191 aC), fill de Pèteu, l'onzè rei d'Atenes.
# Mel·lífer de Roti

El mel·lífer de Roti (Myzomela irianawidodoae) és un ocell de la família dels melifàgids (Meliphagidae).

## Hàbitat i distribució

Habita els boscos de l'illa de Roti, a les illes Petites de la Sonda.

## Taxonomia

Es tracta d'una espècie de recent descripció.

## Referències

* ↑ DM Prawiradilaga, P Baveja, Suparno, H Ashari, NSR Ng, CY Gwee, P Verbelen i FE Rheindt. 2017. A colourful new species of Myzomela honeyeater from Rote Island in eastern Indonesia. Treubia 44: 77–100.
# Mewati

Mewati és una llengua del grup de llengües indoiràniques de la família indoeuropea, parlada originalment a la regió de Mewat, Índia (Rajasthan nord-oriental i Haryana, i un grup al Rohilkhand) i modernament també al Pakistan. El parlen uns cinc milions de persones al Rajasthan i Haryana. És una de les quatre llengües principals del Rajasthan. El pobl que parla aquesta llengua són els meos però com que viuen principalment a la regió de Mewat s'anomena mewati a la llengua i generalment mewatis al poble (tot i que avui dia bona part del poble ja no viu a Mewat).
Té 9 vocals, 31 consonants, i 2 diftongs.

## Referències

* Ethnologue.com: Mewati
# Mercenaris d'elit

Mercenaris d'elit (títol original en anglès, Hard Kill) és una pel·lícula de thriller d'acció estatunidenca del 2020 dirigida per Matt Eskandari, protagonitzada per Jesse Metcalfe, Bruce Willis, Natalie Eva Marie, Lala Kent, Texas Battle, Swen Temmel, Sergio Rizzulto, Tyler Jon Olson i Jon Galanis. La pel·lícula segueix un director general que contracta un grup de mercenaris per recuperar una peça de tecnologia i la seva filla segrestada. Es va estrenar el 21 d'agost de 2020 a càrrec de Vertical Entertainment i va ser criticada negativament. S'ha doblat i subtitulat al català.

## Referències

* ↑ Rice, Briana. «Bruce Willis is returning to Cincinnati to film another movie». The Cincinnati Enquirer, 30-01-2020. [Consulta: 31 gener 2020].
* ↑ Stewart, John. «Bruce Willis' 'Hard Kill' Goes Digital in August». The Slanted, July 18, 2020. Arxivat de l'original el d’abril 20, 2021. [Consulta: August 18, 2020].
* ↑ Foutch, Haleigh. «Bruce Willis Is a Billionaire Breaking out the Big Guns in Exclusive 'Hard Kill' Trailer». Collider, July 16, 2020. [Consulta: July 16, 2020].
* ↑ «'Hard Kill': Film Review». The Hollywood Reporter, 25-08-2020. [Consulta: 5 setembre 2020].
* ↑ Maher, Kevin «Hard Kill review — a martial mess of quantum nonsense» (en anglès). The Times, September 12, 2020.
* ↑ «Mercenaris d'elit». Goita què fan, ara!. [Consulta: 9 abril 2024].
# Miguel Ángel Jusayú

Miguel Ángel Jusayú va ser un escriptor i professor veneçolà, docent de la càtedra Llengües Indígenes de l'Escola de Lletres de la Universitat del Zulia i d'origen wayúu. Va ser guanyador del Premi Nacional de Literatura de Veneçuela. el 2006. Va néixer a Wüinpumüin (Alta Guajira) el 1933 dins del clan Jusayu, va perdre la vista als 9 anys d'edat, a conseqüència d'una malaltia. En 1950, va ingressar a l'Institut Veneçolà de Cecs, en Caracas, per a iniciar estudis d'educació primària, els quals va culminar reeixidament en 1956. Dos anys després, es va convertir en el primer mestre de l'ensenyament del codi de lector-escriptura Braille, a Maracaibo. Va morir al juny de 2009.

## Obres

* Morfología Guajira (1975)
* Jüküjaláirrua wayúu (Relatos Guajiros) (1975)
* El Idioma Guajiro. Su Fonética, su Ortografía y su Morfología (1978)
* Jüküjaláirrua wayúu II (Relatos Guajiros II) (1979)
* Diccionario de la lengua guajira: Castellano-guajiro (1981)
* Diccionario Sistemático de la Lengua Guajira (1988)
* Morfología de la Lengua Guajira
* Kanewa, el árbol que daba sed (2005), editado en wayuunaiki i castellà
* Ni era vaca ni era caballo, editat en castellà, suec, danès i noruec
* Gramática de la lengua guajira (Morfosintaxis)

## Referències

* ↑ Obra y vida del escritor e investigador wayuu Miguel Ángel Jusayú. Radio YVKE Mundial
* ↑ Murió escritor e investigador wayuu Miguel Ángel Jusayú. Agencia Bolivariana de Noticias

## Enllaços externs

* Wane palitsü-nee jüchiki akuwaipa jutuma waiú. Miguel Ángel Jusayú: ícono de la resistencia indígena. Per Miguel Prieto el 31 de gener de 2008
# Miguel Ángel Loayza Ríos

Miguel Ángel Loayza Ríos (Loreto, 21 de juny de 1940 - 19 d'octubre de 2017) fou un futbolista peruà de la dècada de 1960.

## Trajectòria

Fou conegut amb els sobrenoms de "El Maestrito" (El Petit Mestre) a l'Argentina, i "El Mago" (El Mag) a Colòmbia. Debutà al club Ciclista Lima el juny de 1957. Dos anys més tard participà amb la selecció peruana a la Copa Amèrica de 1959, on marcà 5 gols en 6 partits. El 17 de maig del mateix any jugà un partit enfront Anglaterra, en el qual Perú guanyà per 4 a 1. Aquest brillant començament de carrera el portà a fitxar pel FC Barcelona el 1959, però no s'adaptà al futbol europeu i una temporada més tard abandona el club, restant pràcticament inèdit. Retornà a Amèrica on visqué una brillant carrera. Destacà principalment a l'Argentina, on jugà als clubs Huracán, Boca Juniors, Rosario Central i River Plate. Acabà la seva carrera al Deportivo Cali de Colòmbia.

## Partits
### Primera Divisió

| Equip | Temporades | Partits | Gols | Mitjana |
| Ciclista Lima | 1957-1959 | ? | ? | ? |
| FC Barcelona | 1959-1960 | 0 | 0 | 0 |
| Boca Juniors | 1961-1963 | 26 | 9 | 0.34 |
| Rosario Central | 1964 | 18 | 4 | 0.22 |
| Huracán | 1965 | 29 | 6 | 0.20 |
| River Plate | 1966 | 25 | 9 | 0.36 |
| Huracán | 1967-1968 | 46 | 25 | 0.54 |
| Deportivo Cali | 1969-1971 | 52 | 25 | 0.48 |
| Total | 1957-1971 | 196 | 79 | 0.40 |

### Copa Libertadores

| Equip | Temporades | Partits | Gols |
| River Plate | 1966 | 13 | 7 |
| Deportivo Cali | 1969 | 10 | 8 |
| Deportivo Cali | 1970 | 8 | 3 |
| Total | 1966-1970 | 31 | 18 |

## Palmarès
### FC Barcelona

* Copa de les Ciutats en Fires:
** 1958-60
* Lliga espanyola:
** 1959-60

### Boca Júniors

* Primera Divisió Argentina
** 1962

### Deportivo Cali

* Lliga colombiana de futbol
** 1969, 1970

## Referències

* ↑ Clarin.com. «Murió el peruano Miguel Loayza, emblema en su selección que jugó en Boca y River» (en castellà). [Consulta: 20 octubre 2017].
* ↑ «La receta de Loayza». blogquemero. [Consulta: 7 maig 2016].
* 1 2 3 4 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Southamerican Championship 1959». RSSSF. [Consulta: 7 maig 2016].
* ↑ «Peru 4 England 1». The Football Association. [Consulta: 7 maig 2016].
* ↑ «Miguel Loayza». Efemérides canalla. Arxivat de l'original el 2008-09-28. [Consulta: 7 maig 2016].

## Enllaços externs

* Perfil a BDFutbol
# Miguel Ángel Juárez Celman

Miguel Angel Juárez Celman (Córdoba, 29 de setembre de 1844 — Arrecifes, Buenos Aires, 14 d'abril de 1909) fou un advocat i polític argentí. La seva carrera va estar marcada per la influència del seu cunyat Julio Argentino Roca, que el va impulsar a la carrera legislativa. Fou un destacat promotor de la separació de l'Església i l'Estat i un liberal amb aires aristocràtics, fomentant l'educació pública i la immigració per corregir el que considerava el "torb enteniment" del poble argentí.
President de la Nació des del 12 d'octubre de 1886, va impulsar de forma generosa l'obra pública però, fou incapaç de mantenir l'estabilitat econòmica i va haver de fer front a la formació d'un poderós front opositor sota el lideratge de Leandro N. Alem, que donaria peu a la Unió Cívica. Després de l'anomenada Revolució del Parc i malgrat el seu èxit en les armes contra els revoltats, va haver de dimitir, retirant-se definitivament de la vida política.
# Miguel Ángel Llera Garzón

Miguel Ángel Llera (Castilleja de la Cuesta, 7 d'agost de 1979) és un futbolista andalús, que ocupa la posició de defensa.

## Trajectòria esportiva

Sorgeix del Recreativo de Huelva. Jugant amb el filial onubenc és cedit al veí conjunt del San Fernando. El 2001 fitxa per l'Alacant CF, amb qui juga més d'un centenar de partits. L'estiu del 2005 recala al Nàstic de Tarragona.
L'equip català va pujar a primera divisió eixe any i l'andalús va contribuir amb 27 partits. L'any següent, a la màxima categoria, només en juga 12. Marxa a l'Hèrcules CF, on tampoc aconsegueix reeixir.
El setembre del 2008 es trasllada al Milton Keynes Dons de la League One anglesa, on roman una temporada abans de fitxar per un altre equip britànic, el Charlton Athletic FC.

## Enllaços externs

* Fitxa del jugador
# Mikel Rico Moreno

Mikel Rico Moreno (nascut el 4 de novembre de 1984) és un exfutbolista basc que jugava com a migcampista central.
Després de passar bona part de la seva carrera a les divisions inferiors d'Espanya amb la Conquense, el Polideportivo Ejido i l'Osca, va aconseguir l'ascens a La Liga amb el Granada CF el 2011, i fa fitxar per l'Athletic Club dos anys després. Va acumular un total de 200 partits i 15 gols a la màxima divisió durant vuit temporades abans de tornar a l'Osca l'estiu del 2019. Es va retirar al FC Cartagena, a segona divisió.

## Palmarès

* 1 Supercopa d'Espanya: 2015 (Athletic Club)

## Referències

* ↑ «Vuelve el Rey León» (en castellà). Marca, 17-08-2015. [Consulta: 17 agost 2015].

## Enllaços externs

* Mikel Rico Moreno a BDFutbol
* Mikel Rico Moreno, Fitxa a Soccerway
# Mikel San José Domínguez

Mikel San José Domínguez (Atarrabia, Navarra, 30 de maig de 1989) és un exjugador de futbol basc que jugava a la posició de defensa central. Destacava per la seva sortida de pilota i el seu excel·lent joc aeri. Fou internacional amb la selecció espanyola.

## Carrera esportiva

El central es va formar a l'Athletic juvenil, però se'n va anar de Lezama abans d'ascendir al primer equip, fitxat pel Liverpool, on va jugar en l'equip B.
Després de tornar d'Anglaterra, va debutar amb l'Athletic el 2009 en un partit contra l'Àustria de Viena. Des de llavors, sense ser un jugador indiscutible, ha estat un habitual de les alineacions bilbaïnes: va jugar 25, 31, 24, 34 i 25 partits de lliga en cadascuna de les cinc temporades al primer equip.
El juny de 2011 formà part de la selecció espanyola de futbol Sub-21 que va guanyar el Campionat d'Europa de futbol sub-21 de 2011, celebrat a Dinamarca.
El maig de 2014 va renovar el seu contracte amb l'Athletic Club fins al 2018, amb una clàusula de rescissió de 35 milions d'euros.

## Palmarès
### Athletic Club

* 1 Supercopa d'Espanya: 2015.

### Selecció espanyola

* 1 Campionat d'Europa de Futbol sub-19: 2007.
* 1 Campionat d'Europa de Futbol sub-21: 2011.

## Referències

* 1 2 «San José renueva por el Athletic hasta el 2018» (en castellà). Marca, 31-05-2014. [Consulta: 2 juny 2014].
* ↑ «La Rojita: ¡Sí, sí, sí, la Eurocopa ya está aquí!» (en castellà). Diari As, 27-06-2011. [Consulta: 19 maig 2013].
* ↑ «Vuelve el Rey León» (en castellà). Marca, 17-08-2015. [Consulta: 17 agost 2015].
* ↑ «La Rojita: ¡Sí, sí, sí, la Eurocopa ya está aquí!» (en castellà). Diari As, 27-06-2011. [Consulta: 19 maig 2013].
San José amb la selecció espanyola - Plantilles de navegació :
Selecció de futbol d'Espanya sub-21 – Campionat d'Europa de futbol Sub-21 de 2011
1 Miño •
2 Azpilicueta •
3 Domínguez •
4 J. Martínez (c) •
5 San José •
6 Jeffrén •
7 Adrián •
8 Parejo •
9 Bojan •
10 Mata •
11 Capel •
12 Montoya •
13 De Gea •
14 Nsue •
15 José Ángel •
16 Ruiz •
17 Dídac •
18 Herrera •
19 Thiago •
20 Botía •
21 R. Pérez •
22 Muniain •
23 Mariño •
Entrenador: Milla
Selecció de futbol d'Espanya – Eurocopa 2016
1 Casillas (c) •
2 Azpilicueta •
3 Piqué •
4 Bartra •
5 Busquets •
6 Iniesta •
7 Morata •
8 Koke •
9 Vázquez •
10 Fàbregas •
11 Pedro •
12 Bellerín •
13 De Gea •
14 Thiago •
15 Sergio Ramos •
16 Juanfran •
17 San José •
18 Alba •
19 Bruno •
20 Aduriz •
21 Silva •
22 Nolito •
23 Rico •
Entrenador: Del Bosque :
# Tales

«Tales» té aquests significats:
* Toponímia: Tales (Plana Baixa), poble de la comarca valenciana de la Plana Baixa.
* Biografies:
** Tales de Milet, filòsof grec.
** Tales de Creta, músic i poeta líric grec.
** Tales de Sició, pintor grec.
* Matemàtiques: Teorema de Tales
* Obres:
** Weird Tales, revista nord-americana de ciència-ficció, fantasia i terror.
** Tales of Mystery and Imagination, primer àlbum de The Alan Parsons Project.
** Tales From The Strip, àlbum de música de L.A. Guns.
** Tales from the Twilight World, àlbum musical de Blind Guardian
** Tales of, saga de videojocs desenvolupats per Namco.
** Tales of Phantasia, videojoc RPG de la saga Tales of publicat el 1996 per a Super Nintendo o Super Famicon
** Tales of Symphonia, precuela de Tales of Phantasia, un videojoc per a Snes que va sortir l'any 1994
Viccionari
# El príncep Baltasar Carlos amb un nan

El príncep Baltasar Carlos amb un nan és un quadre pintat per Diego Velázquez el 1631 que es conserva al Museu de Belles Arts de Boston.

## Descripció

Es tracta probablement de la primera obra que va realitzar després del seu primer viatge d'Itàlia i també és el primer retrat del príncep hereu Baltasar Carlos fill de Felip IV i Isabel de Borbó.
En aquest retrat el príncep apareix vestit amb uniforme de capità general, adaptat a la seva condició infantil però incloent la banda, el bastó de comandament que duu a la mà dreta i l'espasa amb empunyadura dorada a la mà esquerra.
El nan porta una poma i un sonall, amb el que cridava l'atenció per anunciar el camí que recorria el príncep. Aquests elements també poden deixar entendre que l'hereu de la monarquia més poderosa d'Europa no necessita joguines sinó instrucció militar i formació per poder governar els seus dominis en un futur.
La posició estàtica del príncep i el dinamisme de la figura del nan fan pensar a alguns especialistes que la figura de Baltasar Carlos seria un quadre, davant del que el seu bufó es gira per contemplar-lo.

## Bibliografia

* Justi, Carl. Velázquez y su siglo. Madrid, Ediciones Istmo, 1999. ISBN 84-7090-364-0.
* Giorgi, Rosa. Velázquez. Luces y sombras del siglo de Oro. Madrid, Electa España, 1999. ISBN 84-8156-217-3.
# Ugbos

Els ugbos són un grup de la cultura ioruba que viuen a l'estat d'Ondo a Nigèria. Es consideren els habitants originals d'Ife 'on foren expulsats per Oduduwa, fundador de la nació ioruba.
Estan dividits en quatre regnes tradicionals: Ilaje (capital Oda-Ugbo) governat per un rei amb títol d' Olugbo; el regne de Mahin està governat per un Amapetu; el regne d'Aheri és dirigit per un Maporure; i el regne d'Etikan per un rei amb títol d' Onikan.

## Referències

* Història dels pobles de l'estat d'Ondo
# Ugamak

Ugamak (en aleuta Ugangax̂) és una petita illa deshabitada de les illes Krenitzin, un subgrup de les illes Fox de les illes Aleutianes orientals, a l'estat d'Alaska.
El 1840 el missioner i sacerdot rus Innocenci Veniamínov en va transcriure el nom que, segons RH Geoghegan, pot significar "illa de la cerimònia". Fa 9,5 km de llargada i es troba 51 km a l'est de l'illa Akutan. La badia d'Ugamak està situada a la costa sud-est de l'illa i l'estret d'Ugamak és un canal de tres milles d'amplada que separa Ugamak de Kaligagan, a l'oest. Al sud de l'illa hi ha les petites illes d'Aiktak i Round.

## Referències

* ↑ Bergsland, K. Aleut Dictionary. Fairbanks: Alaska Native Language Center, 1994.
* ↑ «Geographic Names Information System». [Consulta: 28 octubre 2022].
# Uganda Revenue Authority SC

L'Uganda Revenue Authority Sports Club és un club de futbol ugandès de la ciutat de Kampala.
Va ser fundat el 1997. Es fusionà amb Lyantombe FC el 2001. URA havia estat exclòs de la Western League i Lyantombe, finalista de copa el 2000, no tenia prou diners per seguir competint. Aquest club adoptà el nom del URA, després de la fusió.

## Palmarès

* Lliga ugandesa de futbol:
** 2006, 2006–07, 2008–09, 2010–11
* Copa ugandesa de futbol:
** 2005, 2011–12, 2013–14

## Referències

* ↑ Isabirye, David. «Kakembo takes over URA Football Club CEO mantle». kawowo.com.
* ↑ «Lyantonde Cleared, Wolves Advance». allafrica.com.
* ↑ Zziwa, Hassan Badru. «Football mergers made in hell». observer.ug, 02-08-2009. Arxivat de l'original el 24 de juny 2018. [Consulta: 27 febrer 2020].
* ↑ «Lyantonde-URA now favourites for SSL». New Vision, 21-10-2001. Arxivat de l'original el 27 de febrer 2020. [Consulta: 27 febrer 2020].
* ↑ «Uganda - List of Champions». RSSSF.
* ↑ «Uganda - List of Cup Winners». RSSSF.
# Valparaiso (Nebraska)

Valparaiso és una població dels Estats Units a l'estat de Nebraska. Segons el cens del 2000 tenia 563 habitants.

## Demografia

Segons el cens del 2000, Valparaiso tenia 563 habitants, 232 habitatges, i 150 famílies. La densitat de població era de 395,2 habitants per km².
Dels 232 habitatges en un 32,8% hi vivien nens de menys de 18 anys, en un 55,2% hi vivien parelles casades, en un 6,5% dones solteres, i en un 35,3% no eren unitats familiars. En el 32,3% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,11.
Per edats la població es repartia de la següent manera: un 28,2% tenia menys de 18 anys, un 7,1% entre 18 i 24, un 28,8% entre 25 i 44, un 21,5% de 45 a 60 i un 14,4% 65 anys o més.
L'edat mediana era de 38 anys. Per cada 100 dones de 18 o més anys hi havia 95,2 homes.
La renda mediana per habitatge era de 39.444 $ i la renda mediana per família de 47.981 $. Els homes tenien una renda mediana de 32.143 $ mentre que les dones 24.712 $. La renda per capita de la població era de 18.024 $. Aproximadament el 2,7% de les famílies i el 4,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Valparaiso». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Valparaiso». American Fact Finder. Oficina del Cens dels Estats Units, 12-01-2010.
# Universitat de Rochester

La Universitat de Rochester és una universitat privada localitzada a Rochester, al nord de l'Estat de Nova York. La universitat és membre de la prestigiosa Associació d'Universitats Americanes. Fundada el 1850, La universitat ofereix diversos programes per a certificats de batxillerat i de graduat.
Va ser una de les escoles nomenades per la revista Newsweek com una "Nova Escola Ivy League."La llista d'escoles inclou institucions on els seus programes acadèmics i estudiants competeixen amb escoles Ivy League. El conservatori de música professional és l'Escola de Música de Eastman.